CELEX: 32017D0829(01)
Language: bg
Date: 2017-08-28 00:00:00
Title: Решение за изпълнение на Комисията от 28 август 2017 година за публикуване в Официален вестник на Европейския съюз на заявка за изменение на спецификацията на наименование в лозаро-винарския сектор съгласно член 105 от Регламент (ЕС) № 1308/2013 на Европейския парламент и на Съвета [Pla I Llevant (ЗНП)]

29.8.2017   
            
            
               BG
            
            
               Официален вестник на Европейския съюз
            
            
               C 284/5
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 28 август 2017 година
   за публикуване в Официален вестник на Европейския съюз на заявка за изменение на спецификацията на наименование в лозаро-винарския сектор съгласно член 105 от Регламент (ЕС) № 1308/2013 на Европейския парламент и на Съвета
   [Pla I Llevant (ЗНП)]
   (2017/C 284/07)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 97, параграф 3 от него,
   като има предвид, че:
   
               (1)
            
            
               Испания е подала заявка за изменение на спецификацията на наименованието „Pla I Llevant“ съгласно член 105 от Регламент (ЕС) № 1308/2013.
            
         
               (2)
            
            
               Комисията разгледа заявката и установи, че условията по членове 93—96, член 97, параграф 1 и членове 100, 101 и 102 от Регламент (ЕС) № 1308/2013 са изпълнени.
            
         
               (3)
            
            
               За да могат да се подават декларации за възражение в съответствие с член 98 от Регламент (ЕС) № 1308/2013, заявката за изменение на спецификацията на наименованието „Pla I Llevant“ следва да се публикува в Официален вестник на Европейския съюз,
               
            
         РЕШИ:
   Член единствен
   Заявката за изменение на спецификацията на наименованието „Pla I Llevant“ (ЗНП) съгласно член 105 от Регламент (ЕС) № 1308/2013 е поместена в приложението към настоящото решение.
   В съответствие с член 98 от Регламент (ЕС) № 1308/2013 публикуването на настоящото решение предоставя право на възражение срещу изменението на спецификацията, посочено в първа алинея от настоящия член, в срок от два месеца от датата на публикуването му в Официален вестник на Европейския съюз.
   
   
      Съставено в Брюксел на 28 август 2017 година.
      
         
            За Комисията
         
         Phil HOGAN
         
            Член на Комисията
         
      
   
   
      (1)  ОВ L 347, 20.12.2013 г., стр. 671.
   
      ПРИЛОЖЕНИЕ
      
         „PLA I LLEVANT“
      
      
         PDO-ES-A1038-AM03
      
      Дата на подаване на заявката: 11.2.2016 г.
      ЗАЯВКА ЗА ИЗМЕНЕНИЕ НА ПРОДУКТОВАТА СПЕЦИФИКАЦИЯ
      1.   Правила, приложими към изменението
      
      Член 105 от Регламент (ЕС) № 1308/2013 — изменение, което не е несъществено
      2.   Описание и основания за изменението
      
      2.1.   Възлагане на проверката на продуктовата спецификация на контролен орган
      
      Компетентният орган възложи проверката за спазване на приложимата към настоящото ЗНП продуктова спецификация на Управителния съвет на наименованието за произход „Pla i Llevant“, след като той беше акредитиран от испанския национален орган по акредитиране и сертифициране (ENAC) през февруари 2012 г.
      Тази промяна се отнася само за точка 9 от продуктовата спецификация, а не за единния документ.
      2.2.   Разширяване на определения район
      
      Изменението се състои в разширяване на определения район с включването на община Santanyi.
      Поради това се изменят точка 4 от продуктовата спецификация и точка 5 от единния документ.
      Основанията за изменението са следните:
      
                  —
               
               
                  Община Santanyi граничи с общини, включени в района на ЗНП „Pla i Llevant“, по-специално общините Campos и Felanitx.
               
            
                  —
               
               
                  Община Santanyi има исторически установена традиция във винопроизводството.
               
            
                  —
               
               
                  Природните и почвените характеристики в общината не се различават от тези в останалата част на настоящия географски район на ЗНП „Pla i Llevant“.
               
            
                  —
               
               
                  Бяха проведени предшестващи експериментални проучвания с грозде от лози, отглеждани в Santanyi съгласно правилата на ЗНП „Pla i Llevant“.
               
            
                  —
               
               
                  Тези проучвания показаха, че виното от грозде, добито в Santanyi, отговаря на качествените изисквания (физико-химични и органолептични), определени за наименованието за произход „Pla i Llevant“.
               
            Включването на общината в района на производството на вина със ЗНП „Pla i Llevant“ е напълно обосновано.
      ЕДИНЕН ДОКУМЕНТ
      1.   Регистрирано наименование
      
      Pla I Llevant
      2.   Вид географско означение
      
      ЗНП — защитено наименование за произход
      3.   Категории лозаро-винарски продукти
      
      
               
                  1.
               
               
                  Вино
               
            
               
                  3.
               
               
                  Ликьорно вино
               
            
               
                  4.
               
               
                  Пенливо вино
               
            
               
                  8.
               
               
                  Искрящо вино
               
            4.   Описание на виното (вината)
      
      
         Вино — Бели вина и вина тип „Розе“
      
      Белите вина и вината тип „розе“ са бистри, прозрачни и блестящи. Имат свеж плодов букет. При дегустация са свежи, с изразен характер и плодови. Отлежалите в бъчва бели вина имат букет, характерен за метода на отлежаването в бъчва. При дегустация са плътни, меки, структурирани и трайни.
      Съдържание на серен диоксид: 240 mg/l при съдържание на глюкоза и фруктоза > 5 g/l.
      Граничните стойности на аналитичните параметри, които не са посочени тук, трябва да отговарят на съответните норми на ЕС.
      Общи аналитични характеристики
      
                  Максимално общо алкохолно съдържание (% об.)
               
               
                   
               
            
                  Минимално действително алкохолно съдържание (% об.)
               
               
                  10,5 
               
            
                  Минимална обща киселинност
               
               
                  4,5  meq/l
               
            
                  Максимално съдържание на летливи киселини (в милиеквиваленти на литър)
               
               
                  13,3 
               
            
                  Максимално общо съдържание на серен диоксид (mg/l)
               
               
                  180
               
            
         Вино — Червени вина
      
      Червените вина са бистри, живи и блестящи, силно до средно наситени на цвят. Младите вина имат свеж плодов букет, а отлежалите вина — букет на зрели плодове, обогатен от престоя в бъчвата. При дегустация те са фини, приятни, с плътно тяло, балансирани и кадифени, с топъл и дълготраен завършек.
      Съдържание на серен диоксид: 180 mg/l при съдържание на глюкоза и фруктоза > 5 g/l.
      Граничните стойности на аналитичните параметри, които не са посочени тук, трябва да отговарят на съответните норми на ЕС.
      Общи аналитични характеристики
      
                  Максимално общо алкохолно съдържание (% об.)
               
               
                   
               
            
                  Минимално действително алкохолно съдържание (% об.)
               
               
                  11
               
            
                  Минимална обща киселинност
               
               
                  4,5  meq/l
               
            
                  Максимално съдържание на летливи киселини (в милиеквиваленти на литър)
               
               
                  13,3 
               
            
                  Максимално общо съдържание на серен диоксид (mg/l)
               
               
                  140
               
            
         Ликьорно вино
      
      Ликьорните вина са сламеножълти на цвят, със зелен до златист венец. При червените ликьорни вина цветът варира от наситено червен до виолетов. Те са бистри и блестящи. При белите ликьорни вина се различават букет на цветя и букет, напомнящ за сиропирани плодове, с нотки на зрялост. Червените вина имат букет на конфитюр, стафиди и ядки. Те имат добра киселинност и са балансирани и фини.
      Съдържание на серен диоксид: 175 mg/l при съдържание на глюкоза и фруктоза > 5 g/l.
      Максималното съдържание на летливи киселини е 25 meq/l, тъй като общото алкохолно съдържание в обемни проценти на тези вина е 15 об. % или повече. Това е в съответствие с дерогацията, предвидена в точка 3 от приложение I В към Регламент (ЕО) № 606/2009.
      Граничните стойности на аналитичните параметри, които не са посочени тук, трябва да отговарят на съответното законодателство на ЕС.
      Общи аналитични характеристики
      
                  Максимално общо алкохолно съдържание (% об.)
               
               
                   
               
            
                  Минимално действително алкохолно съдържание (% об.)
               
               
                  15
               
            
                  Минимална обща киселинност
               
               
                  4,5  meq/l
               
            
                  Максимално съдържание на летливи киселини (в милиеквиваленти на литър)
               
               
                  25
               
            
                  Максимално общо съдържание на серен диоксид (mg/l)
               
               
                  130
               
            
         Пенливо вино
      
      Младите пенливи вина са практически безцветни. При отлежалите в бъчва пенливи вина цветът е по-наситен. При пенливите вина тип „розе“ цветът варира между цвят на лукови люспи и розово-виолетов.
      Във всички случаи виното е блестящо на външен вид. Мехурчетата са дребни и се освобождават бавно и продължително, като образуват дълги вериги. Букетът напомня за начина, по който са произведени вината от основните вина — чрез автолиза на винените утайки. На небцето се усеща балансирана киселинност, без тръпчивост. После вкусът е чист и дълготраен.
      Граничните стойности на аналитичните параметри, които не са посочени тук, трябва да отговарят на съответните норми на ЕС.
      Общи аналитични характеристики
      
                  Максимално общо алкохолно съдържание (% об.)
               
               
                   
               
            
                  Минимално действително алкохолно съдържание (% об.)
               
               
                  11
               
            
                  Минимална обща киселинност
               
               
                  4,5  meq/l
               
            
                  Максимално съдържание на летливи киселини (в милиеквиваленти на литър)
               
               
                  13,3 
               
            
                  Максимално общо съдържание на серен диоксид (mg/l)
               
               
                  160
               
            
         Искрящо вино
      
      Белите пенливи вина са сламеножълти на цвят, с бледозлатист венец. Вината тип „розе“ имат средно наситен розово-виолетов цвят.
      Те са бистри и блестящи. Мехурчетата и веригите от мехурчета са малки. Ароматът е плодов, с букет от вторичната ферментация. При дегустация виното е свежо и плодово, с дълготраен послевкус.
      Граничните стойности на аналитичните параметри, които не са посочени тук, трябва да отговарят на съответните норми на ЕС.
      Общи аналитични характеристики
      
                  Максимално общо алкохолно съдържание (% об.)
               
               
                   
               
            
                  Минимално действително алкохолно съдържание (% об.)
               
               
                  10
               
            
                  Минимална обща киселинност
               
               
                  4,5  meq/l
               
            
                  Максимално съдържание на летливи киселини (в милиеквиваленти на литър)
               
               
                  13,3 
               
            
                  Максимално общо съдържание на серен диоксид (mg/l)
               
               
                  160
               
            5.   Винопроизводствени практики
      
      a.   Основни енологични практики
      
      Специфична енологична практика
      Методите, използвани при манипулациите на гроздето, мъстта и виното, контролът на ферментацията и обработката трябва да са предназначени за производството на продукти с най-високо качество. За извличане на мъстта или виното могат да се използват само механични системи, които не повреждат и не отстраняват твърдите части на чепките. Не може да се използват практики, включващи предварително загряване на гроздето, или загряване на мъстта или виното заедно с джибрите, с цел извличане на повече багрилни вещества. За извличане на мъстта или виното и за отделянето им от джибрите следва да се използва подходящо налягане, така че добивът да не надвишава 70 литра вино на 100 килограма гроздова реколта.
      б.   Максимални добиви
      
      11 000 хектолитра от хектар
      77 хектолитра от хектар
      6.   Определен район
      
      Производственият район на наименованието за произход „Pla i Llevant“ се състои от следните общини, намиращи се на остров Майорка: Algaida, Ariany, Arta, Campos, Capdepera, Felanitx, Llucmajor, Manacor, Maria de la Salut, Montuíri, Muro, Petra, Porreres, Sant Joan, Sant Llorenc des Cardassar, Santa Margalida, Santanyi, Sineu и Vilafranca de Bonany, които са класифицирани от Управителния съвет като подходящи за производството на грозде от посочените сортове.
      7.   Основни винени сортове грозде
      
      
                   
               
               
                  PENSAL BLANCA, със следните синоними: MOLL
               
            
                   
               
               
                  CALLET
               
            
                   
               
               
                  GORGOLLASSA
               
            
                   
               
               
                  GIRO ROS
               
            
                   
               
               
                  FOGONEU
               
            
                   
               
               
                  MANTO NEGRO
               
            8.   Описание на връзката (връзките)
      
      
         Вино
      
      Характеристиките на лозята се определят от островния характер на района и от местоположението им, което е почти на морското равнище. Духащият в района вятър „Embat“ осигурява хлад, влага и соленост. Той оказва влияние на начина на отглеждане на лозите, тъй като благодарение на него плодовете остават изложени на въздух чрез резитба на зелено и осигуряване на висока соленост. Силното слънчево греене стимулира образуването на фенолни съединения, осигурява силно концентриран букет и високо алкохолно съдържание, както и високо до средно наситено оцветяване на червените вина и бистрота на белите вина. Варовиковите почви спомагат за присъствието на ароматни съединения. Благодарение на този комплекс от фактори вината със ЗНП „Pla i Llevant“ имат неповторим характер с добре интегрирана киселинност, която им придава типичната за тях структура и сила.
      
         Пенливо, искрящо и ликьорно вино
      
      Различните характеристики на пенливите, искрящите и ликьорните вина със ЗНП „Pla i Llevant“ са резултат от специфичното качество на основните вина, използвани при производството им.
      9.   Други основни условия
      
      Правна уредба:
      Национална правна уредба
      Вид допълнително условие: Допълнителни разпоредби относно етикетирането
      Описание на условието:
      Върху етикета трябва да фигурират наименованието и логото на наименованието за произход „Pla i Llevant“.
      Правна уредба:
      Национална правна уредба
      Вид допълнително условие: Опаковане в определения район
      Описание на условието:
      С оглед на неговото значение за качеството на крайния продукт, бутилирането трябва да се извършва в производствения район. Най-добрите условия се осигуряват най-лесно, когато бутилирането се извършва в предприятия, които са установени в същия район, в който са установени попадащите в обхвата на наименованието винарски изби, и работят под техния пряк контрол, тъй като те имат специализиран опит и — което е по-важно — са обстойно запознати със специфичните характеристики на съответното вино. Бутилките, в които се продава виното за консумация, трябва да имат гаранционен бандерол, етикет или номериран контраетикет, който е издаден от контролния орган и трябва да се постави в самата винарска изба. Контролният орган трябва да бъде предварително уведомен в писмен вид, ако предстои съхранение на вино от други географски райони. Съхранението се разрешава, при условие че виното е в бутилки с вместимост < 15 l и бутилките са етикетирани на мястото на произход.
      
         Връзка към продуктовата спецификация
      
      http://www.caib.es/sites/qualitatagroalimentaria/es/pla_i_llevant-46239/